Държавен вестник, бр. 54, 2024 г., стр. 25

БРОЙ  54	
Д Ъ Р Ж А В Е Н  В Е С Т Н И К 	
СТР.  25   
нивата на Hb. За пациенти, започващи лечение 
на анемия, които не са лекувани преди това 
с еритропоетин стимулиращи агенти (ESA), 
препоръчителната начална доза Roxadustat 
е 70 mg три пъти седмично при пациенти с 
тегло под 100 kg и 100 mg три пъти седмично 
при пациенти с тегло 100 и повече kg. Пацие­
нтите, лекувани в момента с ESA, могат да 
преминат към прием на Roxadustat само когато 
има основателна клинична причина за това. 
При пациенти с диализно зависима ХБЗ 
5-и стадий лечението със СЕС (стимулиращи 
еритропоезата средства) продължава. Лечението 
се провежда с описаните в предиализен стадий 
продукти. Основен критерий за дозировката на 
СЕС е подържане на хемоглобиновото ниво 
в интервал от 100 до 120 г/л. Статусът на се­
румното желязо се проследява и корек­ция на 
железния дефицит, ако има такъв, се провежда 
с описаните продукти, като при диализно болни 
за предпочитане е венозният път за приложение.
5. Лечение на основните нарушения в ал­
кално-киселинното и водно-електролитното 
равновесие
A) Метаболитна ацидоза – при компенсира­
на метаболитна ацидоза през устата се приемат 
sodium citrate или sodium bicarbonate в доза 
1 – 3 g/24 h, а при тежка ацидоза се влива 
i.v. бавно sodium bicarbonate, разтворен във 
физиологичен серум в количество, изчислено 
по формулата на Mellemgaard Astrup.
Б) Лечение на хиперкалиемията – при 
налична хиперкалиемия наред с диетичните 
ограничения могат да се използва комплекс 
от мерки за намаляване серумното ниво на 
калия. Те включват използване на furosemidе 
във високи дози за стимулиране излъчването 
на калий с урината. Прилагат се също инфузии 
с calcium gluconate. Използва се инфузия на 
Sol. glucose 5 % с инсулин (1 IU/3 g глюкоза) 
с цел калият да проникне в клетките. Много 
добър ефект се постига с йонообменни смоли 
(polystyrene sulfonate и др.) в доза два пъти 
дневно по 15 g. Хиперкалиемия, свързана с 
употребата на RASi, често може да бъде овла­
дяна чрез мерки за намаляване на нивата на 
серумния калий, вместо чрез намаляване на 
дозата или спиране на RASi.
В) Натриево-циркониев циклосиликат (So­
dium circonium cyclosilicate) е показан за лечение 
на хиперкалиемия при възрастни пациенти. 
Неабсорбиращ се, неполимерен неорганичен 
прах с еднородна микропореста структура, 
който захваща калия с предимство при обмен 
на водородни и натриеви катиони. In vitro, 
натриево-циркониев циклосиликат е високо 
селективен за калиевите йони, дори при нали­
чие на други катиони, като калций и магнезий. 
Натриево-циркониев циклосиликат захваща 
калия по продължението на целия стомашно-
чревен тракт и намалява концентрацията на 
свободния калий в стомаш­но-чревния лумен, 
като по този начин понижава серумните нива 
на калий и повишава екскрецията на калий 
във фецеса, което води до отзвучаване на 
хиперкалиемията. Натриево-циркониев цик­
лосиликат – 5 гр прах за перорално лечение. 
Препоръчителната начална доза на Sodium 
circonium cyclosilicate е 10 g три пъти дневно, 
перорално, като суспензия във вода. Когато 
се постигне нормокалиемия, се преминава на 
поддържащ режим – 5 g веднъж дневно, с евен­
туално титриране до 10 g веднъж дневно или 
понижаване до 5 g през ден, според нуждите.
При условие че калиемията надвишава 
7 mmol/l и не се е повлияла от изброените сред­
ства, се налага провеждането на хемодиализа.
Г) Лечение на хиперхидратацията
В повечето случаи хиперхидратацията е 
белег на напреднало бъбречно увреждане и тя 
е свързана с олиго- или анурия. Прави се опит 
за повлияването є с приложение на високи 
дози furosemide (100 – 250 mg) в бавна венозна 
инфузия поради неговата ототоксичност. При 
липса на ефект – ултрафилтрация.
6. Лечение на дислипидемията и на откло­
ненията във въглехидратната обмяна
Пациенти на възраст над 50 години с 
GFR < 60 ml/min/1.73 m2, които не са на хро­
ниодиализа или трансплантирани, трябва да 
получават статин:
□ atorvastatin
□ simvastatin
□ lovastatin
□ pravastatin
□ fluvastatin
□ rosuvastatin
□ статин и ezetimibe
Лечение с тези лекарствени продукти не 
трябва да се започва при болни на хрониоди­
ализа. Болните, които са получавали статин 
преди започване на диализно лечение, следва 
да продължат да го приемат.
Пациенти на възраст 18 – 49 години с 
GFR < 60 ml/min/1.73 m2, които не са на хро­
ниодиализа или трансплантирани, трябва да 
получават статин, ако имат коронарна болест, 
захарен диабет, прекаран исхемичен инсулт, 
както и при изчислен над 10 % риск през 
следващите 10 години да получат нефатален 
миокарден инфаркт или коронарна смърт.
Пациенти с ХБЗ на възраст над 50 години 
и GFR < 60 ml/min/1.73 m2 или повече трябва 
да се лекуват със статини.
При използването на статини в условия на 
намалена GFR следва да се има предвид, че 
най-подходящ e atorvastatin, за чието приложе­
ние няма съществени ограничения.
Метаболитните отклонения, настъпващи 
при умерено намаление на GFR, могат да 
доведат до необходимост от лечение с инсулин 
и на болни с втори тип захарен диабет.
7. Лечение на възпалителните процеси и 
оксидативния стрес
Възпалителните процеси и оксидативният 
стрес могат да бъдат коригируеми причини за 
влошаване на бъбречната функция при болни 
с ХБЗ. Наред със специфично насоченото 
противовъзпалително лечение приложението 
на антиоксиданти може да бъде полезно на 
болните. Alpha-tocopherol и ascorbinic acid се 
приемат за отлични антиоксиданти.